**Медиамәтіннің лингвистикалық ерекшеліктері**

**4 Лекция. Медиамәтіннің стилистикалық ерекшеліктері мен қолданысы**

Біз бүгінгі таңда медиамәтіннің қолданысын қалай қабылдап жүрміз. Қарапайым түріндегі айтылған кейбір ауызекі ақпараттық мәтіннің қаншалықты сауаттылығына немесе әлсіз жадағайлығына мән беріп жүрміз бе?

Айталық, тыңдарман кейбір визуалды көріністердің қабылдау логикасын білгенімен, оның мәтіндік жаттандылығын аңғара бермейді. Сөз қасаңдыққа ұрынып, оқырманның не көрерменнің жадын жаңылыстырады. Неге?

Сөз қолданысындағы элементтердің орынсыз орналасуы адамдардың сөздік қоры мен пайымына кері әсерін тигізері сөзсіз. Мәселен, ілгерінің би-шешендерінің сөз қолданысы мен ойларының сабақтастығы дауды тоқтатып, соғысқа тосқауыл қойған. Шешіміне ел тоқтап, халық тынышталған. Сөйтіп, олардың айтқан өсиет, тілектері афоризмге айналып, жалпыхалықтық сипатқа ие болған. Және осы күнге дейін ол өз маңызын жоймақ емес. Дәуір өткен сайын сол ақылгөйлердің ой саналық риторикасына мұқтаждық туындап, ізгі құндылықтар сөздік ілтипат пен алтын қордың археологиялық көмбесіне айналды.

Сондықтан, сөз бен сөздің басын қосып, сөйлем құрау жалпыкөпшіліктік, ұлттық руханияттық қазынаға айналған. Белгілі бір затты бұзып, қайта,басқаша дәнекерлеуге болады, ал, олар айтқан заманауи риторикалық құндылықтардың бір әрпін де алып тастап айта алмайсың.

Демек, Ойдың айшықтығы тек әріптердің қосындысынан ғана емес, дыбыстық және айтылу формасымен де құндылыққа ие. Медиамәтіннің стилдік артықшылығы да, айтылу функциясы да метофролық идеология ретінде халықтық мүдде тұрғысынан анықталады. Оның эмоционалдылығы көркемдеу, бейнелеу, суреттеу инфографикасын туындатады. Маңызды, көркемдік реңдегі дискурстық пікірлердің кіріктірілуі сараптау мақсатына құрылғанымен, оның прогматикалық белсенділігі жанрлық артықшылығында деп танылады.